ഇലിർ മെറ്റ

ഇലിർ റെക്സ്ഹെപ് മെറ്റ (ജനനം,  24 മാർച്ച് 1969) 2017 മുതൽ 2022 വരെയുള്ള കാലത്ത് അൽബേനിയയുടെ പ്രസിഡന്റായി സേവനമനുഷ്ഠിച്ച ഒരു അൽബേനിയൻ രാഷ്ട്രീയ പ്രവർത്തകനാണ്.

മുമ്പ് 1999 മുതൽ 2002 വരെ അൽബേനിയയുടെ പ്രധാനമന്ത്രിയായി സേവനമനുഷ്ഠിച്ച മെറ്റ, 2013 മുതൽ 2017 വരെ അൽബേനിയൻ പാർലമെന്റിന്റെ സ്പീക്കറായിരുന്നു.parlament.al Speaker of the Parliament of the Republic of Albania ഉപപ്രധാനമന്ത്രി, യൂറോപ്പ്യൻ വിഷയങ്ങൾ ഉൾപ്പെടെയുള്ള വിദേശകാര്യ മന്ത്രി, സാമ്പത്തിക, വ്യാപാര, ഊർജ്ജ മന്ത്രി എന്നീ പദവികളും അദ്ദേഹം ഇക്കാലത്ത് വഹിച്ചു. അതിനുമുമ്പ്, അദ്ദേഹം യൂറോപ്യൻ ഇന്റഗ്രേഷൻ പാർലമെന്ററി കമ്മീഷന്റെ ചെയർമാൻ സ്ഥാനവും വഹിച്ചു. 2004 ൽ അദ്ദേഹം സോഷ്യലിസ്റ്റ് മൂവ്‌മെന്റ് ഫോർ ഇന്റഗ്രേഷൻ എന്ന പാർട്ടി സ്ഥാപിച്ചു.

2017 ഏപ്രിൽ 28 ന്, 140 പാർലമെന്റ് അംഗങ്ങളിൽ നിന്ന് 87 വോട്ടുകൾ നേടിയ മെറ്റ അൽബേനിയയുടെ പ്രസിഡന്റായി തിരഞ്ഞെടുക്കപ്പെട്ടു. 2021 ജൂൺ 9 ന്, അൽബേനിയൻ പാർലമെന്റ് 104 നെതിരെ 7 വോട്ടുകൾക്ക് അദ്ദേഹത്തെ ഔദ്യോഗികമായി ഇംപീച്ച് ചെയ്തതോടെ പാർലമെന്റ് ഇംപീച്ച് ചെയ്ത ചരിത്രത്തിലെ ആദ്യത്തെ അൽബേനിയൻ പ്രസിഡന്റായി അദ്ദേഹം മാറി. 2022 ഫെബ്രുവരി 16-ന് അൽബേനിയയിലെ ഭരണഘടനാ കോടതി ഇംപീച്ച്‌മെന്റ് റദ്ദാക്കുകയും അദ്ദേഹത്തിനെതിരായ ആരോപണങ്ങൾ ഭരണഘടനാ ലംഘനമല്ലെന്ന് വിധിക്കുകയും ചെയ്തു.

 അവലംബം